**A doktori értekezések leadási határideje és határnapja a járványügyi veszélyhelyzeti szabályok alapján**

|  |  |  |  |
| --- | --- | --- | --- |
| **Komplex vizsga időpontja** | **Jogszabály/szabályzat** | **Határidő/határnap** | **Példa** |
| **2017/2018. tanév**  **ŐSZI SZEMESZTER – a 2018. január 31-ig komplex vizsgát tettek**  **A 2019/2020. tanév tavaszi szemeszterére vonatkozó számítási szabály**  (A félév fogalma: Nftv. 2020. december 31-ig hatályos szabálya:  108.. § 5. *félév*: öt hónapból álló oktatásszervezési időszak; | 2020. évi LVIII. törvény 79. § (4)  A 2019/2020. tanév tavaszi félévét a 2011. évi CCIV. törvény - hallgatói jogviszony egybefüggő szüneteltetéséről rendelkező - 45. § (1) bekezdése, továbbá 53. § (4) bekezdése alkalmazása során nem kell figyelembe venni.  ELTE CXXX/2020. (IX. 11.) Szen. sz. határozat (Hibrid oktatási TVSZ)  4/2020. (V.27.) rektori utasítás a 2019/2020. tavaszi félévének meghosszabbítása a doktori képzésben | A doktori értekezés benyújtásának határideje meghosszabbodik a 2020. február 3. és augusztus 31. közötti napok számával, azaz a komplex vizsga dátumától számított 3 naptári év +211 nap (febr. 27 nap; + márc., ápr., máj., jún., júl., aug.) az értekezés benyújtási határideje  *(A 2017/2018. tanév őszi szemeszterének vizsgaidőszakában, 2017. december 18. -2018. január 31. között letett komplex vizsgák napjait figyelembe véve a lehetséges legkorábbi határidő: 2021. július 27. és a lehetséges legkésőbbi határidő: 2021. aug. 31.)* | *Aki 2017. december 18-án tett komplex vizsgát, annak az értekezés benyújtási határideje 2020. december 18. + 211 nap = 2021. július 27.*  *Aki 2018. január 31-én tett komplex vizsgát, annak az értekezés benyújtási határideje 2021. január 31. + 211nap = 2021. augusztus 31.* |
| **2018. február 1. és 2021. május 10. között komplex vizsgát tettek** | 217/2021. (IV.30.) Korm.r. 1.§-a, illetve a veszélyhelyzet megszűnése után az Nftv. 117/G.§-a:  „(1) Az 53. § (4) bekezdésétől eltérően a komplex vizsgát követő négy tanéven belül kell a doktori szabályzatban meghatározottak szerinti doktori értekezést benyújtania annak, aki a komplex vizsgáját 2018. február 1-je és 2021. május 10-e között teljesítette. Ez a határidő különös méltánylást érdemlő esetekben legfeljebb egy évvel a doktori szabályzatban meghatározottak szerint meghosszabbítható. (2) Az (1) bekezdésben meghatározott doktorandusz fokozatszerzési eljárásában a hallgatói jogviszony szünetelése legfeljebb négy félév lehet.” | **Nftv. 108. § „**E törvény alkalmazásában  5. félév: öt hónapból álló oktatásszervezési időszak; doktori képzés esetén minden év szeptember 1. napjától január 31. napjáig és február 1. napjától augusztus 31. napjáig tartó oktatásszervezési időszak;  40. tanév: tíz hónapból álló oktatásszervezési időszak; doktori képzés esetén tizenkét hónapból álló oktatásszervezési időszak;” | A 2017/2018. tanévben, **2018. február 1-15. között vagy a tavaszi vizsgaidőszakban** komplex vizsgázott hallgatónak a **2021/2022. tanév végéig** (2022. augusztus 31-ig) kell benyújtania a disszertációját.  A **2018/2019. tanévben** akár az őszi, akár a tavaszi vizsgaidőszakban komplex vizsgázott hallgatónak a 2022/2023. tanév végéig (2023. augusztus 31-ig) kell benyújtania a disszertációját.  A **2019/2020. tanévben**, akár az őszi, akár a tavaszi vizsgaidőszakban komplex vizsgázott hallgatónak a 2023/2024. tanév végéig (2024. augusztus 31-ig) kell benyújtania a disszertációját  A **2020/2021. tanévben, az őszi vizsgaidőszakban** (sőt 2021. május 10-ig) komplex vizsgázott hallgatónak a 2024/2025. tanév végéig (2025. augusztus 31-ig) kell benyújtania a disszertációját. |
| **2021. május 11-től kezdve komplex vizsgát tettek** | Nftv. módosított 53. § (4) bekezdése:  „A doktorandusznak a komplex vizsgát követő három tanéven belül a doktori szabályzatban meghatározottak szerinti doktori értekezést kell benyújtania. Ez a határidő különös méltányolást érdemlő esetekben legfeljebb egy tanévvel a doktori szabályzatban meghatározottak szerint meghosszabbítható. A fokozatszerzési eljárásban a hallgatói jogviszony szünetelése legfeljebb két félév lehet. | **Nftv. 108. § „**E törvény alkalmazásában  5. félév: öt hónapból álló oktatásszervezési időszak; doktori képzés esetén minden év szeptember 1. napjától január 31. napjáig és február 1. napjától augusztus 31. napjáig tartó oktatásszervezési időszak;  40. tanév: tíz hónapból álló oktatásszervezési időszak; doktori képzés esetén tizenkét hónapból álló oktatásszervezési időszak;” | A 2020/2021. tanévben a tavaszi vizsgaidőszakban, 2021. május 10. után komplex vizsgázott hallgatónak a 2023/2024. tanév végéig (2024. augusztus 31-ig) kell benyújtania a disszertációját |

**Megjegyzések:**

1. Az Nftv. 53. § (4) bekezdése a komplex vizsgát követő kutatási és disszertációs szakaszban max. két passzív félévet tesz lehetővé. A járványügyi szabályok alapján e passzív félévek száma

a) a 2017/2018. tanév őszi vizsgaidőszakában, 2018. január 31-ig komplex vizsgát tettek esetében megnövekedhet a 2019/2020. tanév tavaszi szemeszterével,

b) a 2018. február 1. és 2021. május 10. között komplex vizsgát tettek esetében – a 217/2021. (IV.30.) Korm.r. 1.§-a, illetve a veszélyhelyzet megszűnése után az Nftv. 117/G.§ (2) bekezdése alapján – **kivételesen max. négy félév**

**De ezek a passzív félévek NEM HOSSZABBÍTJÁK MEG a doktori értekezés benyújtására nyitva álló, fenti határidőket.**

2. A táblázatban szereplő határidők és példák NEM VESZIK FIGYELEMBEaz Nftv. 53. § (4) bekezdésében a doktori értekezés benyújtásának elhalasztására különös méltányosságból, a doktori tanács által megítélhető további 1 éves – a 2021. május 28-án hatályba lépett módosítás után 1 **tan**éves – időtartamot. Ha azonban a (volt) hallgató a **2018. február 1-je** előtt kapott engedélyt az értekezés 1 évvel későbbi benyújtására, ez a határidő is meghosszabbodik a 2019/2020. tanév tavaszi szemeszterének időtartamával.

3. A DOKTORI ÉRTEKEZÉS MEGVÉDÉSÉNEK VÉGSŐ HATÁRIDEJE, ÉS AZ ENNEK ELMULASZTÁSÁHOZ KAPCSOLÓDÓ SZANKCIÓ ALKALMAZÁSÁNAK HATÁRIDEJE **NEM VÁLTOZOTT AZ Nftv. 84/A. §-ÁBAN,** a törvény2021. évi módosításai során sem:

**Nftv. 84/A. § (5) Ha a felsőoktatási intézmény hallgatója a komplex vizsgát követő öt éven belül nem szerez doktori fokozatot, az adott doktori képzésben részt vett hallgató után a 84. § (2) bekezdés *b)* pontja szerint a fokozatszerzési eljárás idejére folyósított támogatás összege a felével csökkenthető.**

4. A korábbi rendszerű, 180 kredites doktori képzést követően, doktorjelölti jogviszonyt eredményező fokozatszerzési eljárásban résztvevők esetében a disszertáció benyújtására vonatkozó határidő az Nftv. 2016. augusztus 31-ig hatályos 53. § (4) bekezdése alapján a doktorjelölti jogviszony létesítésének napjától számított 2 naptári év. Ezt semmilyen veszélyhelyzeti szabályozás, ill. Nftv. módosítás nem érintette.

**Nftv. 2016. augusztus 31-ig hatályos 53. § (4) bekezdés: A doktorjelölti jogviszony megszűnik a fokozatszerzési eljárás lezárásával, illetve akkor is, ha a doktorjelölt a jogviszony létesítésének napjától számított két éven belül nem nyújtotta be a doktori értekezését.**